  Майя Бывальцева Удмуртиын пиналъёслэн но егитъёслэн коллективъёссылэн «Театральное Приволжье» фестивальзылы афишаос но плакатъёс лэсьтонъя элькун вожвылъяськон кутскиз. Со сярысь улосвыл тӧролэн но кивалтэтлэн пресс-службазы ивортӥз.  Конкурсэ 6-30 аресъем вань мылкыд карисьёс пыриськыны ыбгато. Ужъёсты электрон амалэн кутозы, соин ик быдэстэм афишаосты но плакатъёсты сканировать карыны кулэ луоз. Соосты 30-тӥ шуркынмонозь ya.socped-rcdod@yandex.ru электрон почтае келяно,темая «Афишаос» пусйыса. Ужъёсты пӧртэм амалэн быдэстыны луэ, соосты арлыдъя кык категориын дунъялозы: 6-17 аресъем дышетскисьёс но 30 аресозь егитъёс. Пинал суредасьёс но дизайнеръёс ужъёссэс пӧртэм амалъёсын быдэсто – графика, батик, буёлъёс, компьютер дизайн но фотоколлажъёс. Тросэз со афишаос но плакатъёс рос-прос лэсьтэмын, умой радъям композициен Вадим Костылев, Пиналъёслы ватсаса тодон-валанъёс сётонъя элькун центрысь ӧнерчиВормисьёслэсь ужъёссэс фестивальлэн округъя люкетаз ыстозы. Тодэ вайытом, «Театральное Приволжье» фестиваль улсын афишаосъя но плакатъёсъя нырысетӥез конкурс 2019-тӥ арын ортчиз. Соку элькун вожвылъяськонэ 130 афишаос вуизы, нош 2020-тӥ арын 154 пыриськисьёслэн ужъёссы вуизы. Округын пусъем ужъёс но вань: 2019-тӥ арын Можгаысь Екатерина Плешкова «Тимур и его команда» спектакльлы афишаеныз «Лучшие школьные работы» номинациын куинетӥ инты басьтӥз.  Ватсалом, озьы ик та дыре «Театральное Приволжье» фестивальлэн улосвыл люкетаз куриськонъёсты кутон мынэ.  Тегъёс: Ижкар Театр Удмуртия фестиваль вожвылъяськон  